பள்ளிப் படிப்பு முடிந்தவுடன், தொழில்கல்வி பாதையை மேற்கொண்டவர்கள் அடுத்த கட்டமான அத்தொழிலில் சான்றிதழ் பெற முயற்சிக்கிறார்கள். சான்றிதழ் தேவைகள் கடுமையானவை. தொழில் பாதுகாப்பு, தொழில் நேர்மை போன்றவற்றையும் சோதிக்கிறார்கள். சான்றிதழ் பெற்றவர்களுக்கு வேலை நிச்சயம். இதற்கு அடிப்படைத் தேவை வளரும் பொருளாதாரம் மற்றும் குறிப்பாக கட்டிடத் தொழில். கட்டிடத் தொழில், பல வகை தொழில் தேவைகளைக் கொண்ட ஒன்று, மின் தொழிலாளர், குழாய் தொழிலாளர், மரத் தொழிலாளர் எல்லோரும் தேவைப்படும் தொழில் அது. இதில், மணிக் கணக்கில் நல்ல சம்பளம் – கடுமையாகவும் உழைக்க வேண்டும். காலை ஏழு மணி முதல் இரவு ஒன்பது மணிவரை கூட குளிர் வெய்யில் என்று பாராமல் உழைக்கிறார்கள்.